21. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 930 της 12/17 Οκτ. 1977 (ΦΕΚ Α΄ 318) Περί οργανώσεως και λειτουργίας της παρά τη Κεντρική Υπηρεσία του Υπουργείου Εξωτερικών Υπηρεσίας Πολιτικής Σχεδιάσεως Εκτάκτου Ανάγκης (Π.Σ.Ε.Α.). ΄Εχοντες υπ’ όψει: α)Τας διατάξεις των παρ. 1, 2, 3 και 6, περίπτ. ε΄, του άρθρ. 15 του Ν.Δ/τος υπ’ αριθ. 17/1974 «περί Πολιτικής Σχεδιάσεως Εκτάκτου Ανάγκης». β)Τας διατάξεις της παρ. 4 του άρθρ. 47 του Νόμ. 419/1976 «περί οργανισμού του Υπουργείου Εσωτερικών». γ)Την υπ’ αριθ. 779/1977 Γνωμοδότησιν του Συμβουλίου της Επικρατείας, προτάσει των επί των Εξωτερικών και Εθνικής Αμύνης Υπουργών, αποφασίζομεν: Διάρθρωσις Διευθύνσεως ΠΣΕΑ Άρθρ.1.-1.Η παρά τη Κεντρική Υπηρεσία του Υπουργείου Εξωτερικών Υπηρεσία Πολιτικής Σχεδιάσεως Εκτάκτου Ανάγκης (ΠΣΕΑ), ασκεί τας αρμοδιότητας και υπέχει τας διαγραφομένας εν τω Ν.Δ. 17/1974 υποχρεώσεις. 2.Δι’ αποφάσεως του Υπουργού Εξωτερικών ορίζεται ανώτατος Υπάλληλος του Υπουργείου Εξωτερικών επί βαθμώ τουλάχιστον Πληρεξουσίου Υπουργού Β΄ τάξεως αρμόδιος και υπεύθυνος «Συντονιστής» απασών των Υπουργείων Εσωτερικού και Εξωτερικού του Υπουργείου, δια την Πολιτικήν Σχεδίασιν Εκτάκτου Ανάγκης και την σχετικήν εκπαίδευσιν του Προσωπικού. 3.Η Υπηρεσία Πολιτικής Σχεδιάσεως Εκτάκτου ανάγκης εντασσομένη διαρθρωτικώς εις τας Ειδικάς Υπηρεσίας Εσωτερικού του Υπουργείου Εξωτερικών υπάγεται απ’ ευθείας εις τον επί των Εξωτερικών Υπουργόν και αποτελεί το επιτελικόν όργανον αυτού και του «Συντονιστού» προς ενάσκησιν των εν τω Ν.Δ. 17/1974 διαγραφομένων καθηκόντων αυτών. Κατανομή Αρμοδιοτήτων Άρθρ.2.-1.Η αρμοδιότης της Υπηρεσίας Πολιτικής Σχεδιάσεως Εκτάκτου Ανάγκης του Υπουργείου Εξωτερικών κατανέμεται μεταξύ των κάτωθι 2 Τμημάτων και ενός Γραφείου: α)Τμήμα Α΄ Πολιτικής Κινητοποιήσεως β)Τμήμα Β΄ Πολιτικής Αμύνης γ)Γραφείον Γραμματείας Τμήμα Α΄ Πολιτικής Κινητοποιήσεως 2.Το Α΄ Τμήμα Πολιτικής Κινητοποιήσεως έχει την ευθύνην λήψεως παντός μέτρου δια την ωργανωμένην μετάπτωσιν των Πολιτικών Δυνάμεων αρμοδιότητος Υπουργείου Εξωτερικών εκ της  ειρηνικής καταστάσεως εις Πολεμικήν ή Εκτάκτου Ανάγκης τοιαύτην και εξασφαλίσεως εν συνεχεία της απροσκόπτου λειτουργίας των Υπηρεσιών  αυτού, ίνα εν τω πλαισίω της γενικής προς πόλεμον    ετοιμότητος   του    Έθνους   ανταποκριθώσιν (Αντί για τη σελ. 114,403(β) Σελ. 114,403(γ) Τεύχος Ι147-Σελ.3 Οργανισμός Κεντρικής Υπηρεσίας 40.Α.β.17-21 εις την Εθνικήν Άμυναν. Τούτο περιλαμβάνει τα κατωτέρω Γραφεία: 1ον Γραφείον Το Γραφείον τούτο έχει αρμοδιότητα δια: α)Την κατάρτισιν και τήρησιν (αναπροσαρμοζομένων εκάστοτε) των γενικών σχεδίων οργανώσεως, κινητοποιήσεως και δράσεως εν καιρώ πολέμου ή εκτάκτου Ανάγκης απασών των Υπηρεσιών Εσωτερικού του Υπουργείου τούτου και Αγίου Όρους, ως και τον συντονισμόν των ενεργειών αυτών δια την επί μέρους σχεδίασιν και έγκαιρον κινητοποίησιν. β)Την σύνταξιν περιοδικών εκθέσεων επί της προόδου της Πολιτικής Σχεδιάσεως Εκτάκτου Ανάγκης του Υπουργείου και υποβολήν τούτων εις το Ανώτατον Συμβούλιον Εθνικής Αμύνης δια του Υπουργείου Εθνικής Αμύνης. γ)Την υποβολήν προτάσεων προς το Ανώτατον Συμβούλιον Εθνικής Αμύνης περί του τρόπου προωθήσεως και αντιμετωπίσεως θεμάτων ΠΣΕΑ, εφ’ όσον ταύτα εμπίπτωσιν εις την αρμοδιότητα υπηρεσιακών παραγόντων πλειόνων Υπουργείων και της εν γένει Κυβερνητικής Πολιτικής. 2ον Γραφείον Τούτο έχει αρμοδιότητα δια: α)Την κατάρτισιν και τήρησιν (αναπροσαρμοζομένων εκάστοτε) των γενικών σχεδίων οργανώσεως κινητοποιήσεως και δράσεως εν καιρώ πολέμου ή Εκτάκτου Ανάγκης απασών των Υπηρεσιών εξωτερικού του Υπουργείου τούτου και τον συντονισμόν των ενεργειών αυτών δια την επί μέρους σχεδίασιν και έγκαιρον κινητοποίησιν. β)Την συλλογήν στοιχείων και πληροφοριών περί της οργανώσεως και λειτουργίας παρεμφερών Υπηρεσιών ΠΣΕΑ άλλων Κρατών, επεξεργασίαν και μελέτην αυτών επί τω τέλει αποκτήσεως επωφελούς εμπειρίας δια την σύνταξιν προτάσεων βελτιώσεως της παρ’ ημίν ΠΣΕΑ και γ)Τον χειρισμόν, εν συνεργασία μετά της παρά τω Υπουργείω Εξωτερικών Διευθύνσεως ΝΑΤΟ και Ευρωπαϊκών Διασκέψεων Ασφαλείας παντός θέματος της Συμμαχίας απτομένου της Πολιτικής Σχεδιάσεως Εκτάκτου Ανάγκης. 3ον Γραφείον Τούτο έχει αρμοδιότητα δια: α)Την σύνταξιν μελετών εκτιμήσεως και εξασφαλίσεως των αναγκαιούντων μέσων, υλικών, εφοδίων και πιστώσεων δια το Υπουργείον Εξωτερικών, μετ’ αναλυτικών προτάσεων προς το Ανώτατον Συμβούλιον Εθνικής Αμύνης επί τω σκοπώ προγραμματισμού της απαιτουμένης οικονομικής υποστηρίξεως της ΠΣΕΑ. β)Την σύνταξιν σχεδίου ετησίου προϋπολογισμού ΠΣΕΑ και εγγραφήν των αναγκαιουσών πιστώσεων, εις τον ετήσιον προϋπολογισμόν του Υπουργείου Εξωτερικών. γ)Τας ενεργείας προς κατανομήν του προσωπικού εις τας Υπηρεσίας του Υπουργείου τούτου, εν συ Σελ. 114,404(γ) Τεύχος 1147-Σελ. 4 νεργασία μετά της παρά τω Υπουργείω Διευθύνσεως Προσωπικού, κατά τρόπον εξυπηρετούντα την ΠΣΕΑ και την Πολιτικήν Κινητοποίησιν. Μεριμνά δια την χορήγησιν αρμοδίως αναστολών προσελεύσεως εις εφέδρους εν επιστρατεύσει υπαλλήλους του Υπουργείου. Τηρεί και ενημερώνει ανελλιπώς εγκεκριμμένους σχετικούς πίνακας. δ)Την εναρμόνισιν των εν καιρώ ειρήνης ενεργειών των Υπηρεσιών του Υπουργείου τούτου προς τας ανάγκας της Εθνικής Αμύνης, προκειμένου ιδία περί σημαντικών έργων, συμβάσεων και οικονομικών συμφωνιών. ε)Την συγκρότησιν μικτών επιτελικών επιτροπών ή ομάδων εργασίας εξ υπαλλήλων του Υπουργείου προς μελέτην, εισήγησιν και σχεδίασιν των επί μέρους θεμάτων εμπιπτόντων εις την αρμοδιότητα πλειόνων Διευθύνσεων. ς)Την παρακολούθησιν και έλεγχον της ετοιμότητος λήψεως σήματος συναγερμού και εφαρμογής μέτρων αυτού υπό των υπηρεσιών εσωτερικού και εξωτερικού Υπουργείου Εξωτερικών. ζ)Την μελέτην και εφαρμογήν μέτρων προς οργάνωσιν εκπαιδεύσεως και καταρτίσεως του Προσωπικού των Υπηρεσιών του Υπουργείου και Αγίου Όρους επί θεμάτων ΠΣΕΑ, και η)Την μέριμναν οργανώσεως και προπαρασκευής, δια την επιτυχή συμμετοχήν των Υπηρεσιών του Υπουργείου τούτου εις προγραμματιζομένας εθνικάς και ΝΑΤΟ ασκήσεις ΠΣΕΑ. Τμήμα Β΄ Πολιτικής Αμύνης Άρθρ.3.-Το Β΄ Τμήμα Πολιτικής Αμύνης είναι αρμόδιον δια: α)Την κατά την ισχύουσαν Νομοθεσίαν και την λοιπήν κανονιστικήν ρύθμισιν, υποχρεωτικήν δια την Εθνικήν Άμυναν, οργάνωσιν, κινητοποίησιν και καθοδήγησιν των Υπηρεσιών του Υπουργείου Εξωτερικών και του Αγίου Όρους προς αντιμετώπισιν των πάσης φύσεως εχθρικών προσβολών, δολιοφθορών, καταστροφών και λοιπών δραστηριοτήτων εις τον πολιτικόν ιδία τομέα, αρμοδιότητος του Υπουργείου τούτου. β)Την εκπαίδευσιν του προσωπικού του Υπουργείου Εξωτερικών εις την Πολιτικήν Άμυναν. γ)Την σύνταξιν μελετών εκτιμήσεως και εξασφαλίσεως των αναγκαιούντων μέσων, υλικών εφοδίων και πιστώσεων δια την αντιμετώπισιν των εξ εχθρικών πολεμικών ενεργειών δημιουργηθησομένων καταστάσεων. δ)Την σύνταξιν μελέτης και προτάσεων χρησιμοποιήσεως του θήλεος προσωπικού τουΥπουργείου τούτου εις την Πολιτικήν Άμυναν, και ε)Την περισυλλογήν και αξιοποίησιν πληροφοριών ως προς την οργάνωσιν Πολιτικής Αμύνης άλλων Κρατών προς υποβοήθησιν αρτιοτέρας οργανώσεως της παρ’ ημίν Πολιτικής Αμύνης. 40.Α.β.21 Οργανισμός Κεντρικής Υπηρεσίας Γραφείον Γραμματείας Αρθρ.4.-Το Γραφείον Γραμματείας της Υπηρεσίας ΠΣΕΑ μεριμνά δια την: α)Διακίνησιν της αλληλογραφίας γενικώς από της παραλαβής μέχρι της πρωτοκολλήσεως, διεκπαιρεώσεως και αρχειοθετήσεως. β)Τήρησιν των προβλεπομένων βιβλίων πρωτοκόλλου, ευρετηρίου, διεκπαιρεώσεως και παραδόσεως εγγράφων κατά τα εις τους Κανονισμούς Ασφαλείας διαλαμβανόμενα. γ)Απρόσκοπτον λειτουργίαν κατά τους ισχύοντας Κανονισμούς και διατάξεις του υπαρχείου ΕΙΝΑ και ΝΑΤΟ. δ)Παρακολούθησιν της κινήσεως προσωπικού Διευθύνσεως ΠΣΕΑ και εξουσιοδότησιν αυτού, και ε)Λήψιν πάντων των εν τω Κανονισμώ Ασφαλείας Διαβαθμισμένου Υλικού διαλαμβανομένων μέτρων ασφαλείας Γραφείων και διαβαθμισμένου υλικού ΠΣΕΑ. Επάνδρωσις της Υπηρεσίας ΠΣΕΑ Άρθρ.5.-1.Ως προϊστάμενος της Υπηρεσίας Πολιτικής Σχεδιάσεως Εκτάκτου Ανάγκης του Υπουργείου Εξωτερικών τοποθετείται υπάλληλος του Διπλωματικού Κλάδου, επί βαθμώ τουλάχιστον Συμβούλου Πρεσβείας Β΄ τάξεως. 2.Παρά τη Υπηρεσία Πολιτικής Σχεδιάσεως Εκτάκτου Ανάγκης τοποθετούνται 8 υπάλληλοι του Κλάδου Διοικητικών Γραμματέων, εξ ων η μία δακτυλογράφος, και εις Κλητήρ. 3.Ως προϊστάμενοι των Τμημάτων Πολιτικής Κινητοποιήσεως και Πολιτικής Αμύνης τοποθετούνται υπάλληλοι του Διοικητικού Κλάδου Γενικών Καθηκόντων επί βαθμοίς Τμηματάρχου Β΄ ή Α΄ Τάξεως. Άρθρ.6.-Από της ενάρξεως της ισχύος του παρόντος καταργείται το υπ’ αριθ. 620 της 12/22.9.1969 Β.Δ/μα. Εις τους επί των Εξωτερικών και Εθνικής Αμύνης Υπουργούς, ανατίθεμεν την δημοσίευσιν και εκτέλεσιν του παρόντος Π.Δ/τος. 